el el el el el el el el el el el el el el el el el hbs_lat el el el el el el el el el el el el el el el zh el fr el el hbs_lat el el el el el el el el el el el el el ru en el el el el el el el el el el el el el el el el el
Πολίτες για την Ευρωπαϊκή Ανάπτυξη της Βουλγαρίας (Βουλγάρικα: ГpaждaHи зa eBpoпeйcko paзBиTиe Ha Бълrapия, Grazhdani za evropeysko razvitie na Balgariya), συντομογραφία GERB (βουλγαρικά: ГEPБ, που σημαίνει "οικόσημο"), είναι ένα κεντροδεξιό Βουλγαρικό πολιτικό κόμμα που ιδρύθηκε στις 3 Δεκεμβρίου 2006.
Στις αρχές του Ιανουαρίου 2007 [1] και τις αρχές Φεβρουαρίου 2007,[2] ήρθε δεύτερο στην δημόσια υποστήριξη στις δημοσκοπήσεις με 14% περίπου, ακολουθώντας το Βουλγαρικό Σοσιαλιστικό Κόμμα το οποίο είχε περίπου το 25%. Οι προτεραιότητες που δηλώνει ότι έχει είναι η καταπολέμηση του εγκλήματος και της διαφθοράς, η διαφύλαξη της οικογένειας ως τον ακρογωνιαίο λίθο της κοινωνίας και η επίτευξη ενεργειακής ανεξαρτησίας.
Το GERB κέρδισε το 2007, τις εκλογές για το Ευρωπαϊκό Κοινοβούλιο στη Βουλγαρία, την πρώτη φορά που η Βουλγαρία έκανε εκλογές για βουλευτές του Ευρωπαϊκού Κοινοβουλίου, με 21,69% ή 419.301 ψήφους. Το κόμμα έβγαλε πέντε βουλευτές και εντάχθηκε στην Ομάδα του ΕΛΚ-ΕΔ, στο Ευρωπαϊκό Κοινοβούλιο (στο τμήμα του ΕΛΚ). Στις 6 Ιουνίου 2007 το GERB έκανε επίσημα αίτηση για ένταξη ως κόμμα-μέλος του Ευρωπαϊκού Λαϊκού Κόμματος (ΕΛΚ).[3] Εντάχθηκε στο ΕΛΚ στις 7 Φεβρουαρίου 2008.[4]
Το κόμμα GERB του δήμαρχου της Σόφιας Μπόικο Μπορίσοφ κέρδισε κατηγορηματικά τις Βουλευτικές Εκλογές της Βουλγαρίας την Κυριακή 5 Ιουλίου 2009. Σύμφωνα με την παράλληλη καταμέτρηση της ψηφοφορίας, το GERB συγκέντρωσε το 39,7% και κέρδισε τις 117 από τις 240 έδρες της Εθνοσυνέλευσης. Μετά τις εκλογές, ο Μπορίσοφ διορίστηκε Πρωθυπουργός και σχημάτισε την 1η κυβέρνησή του, που ήταν η 87η Κυβέρνηση της Βουλγαρίας, με μέλη από το κόμμα του και ανεξάρτητους πολιτικούς.[5] Την 20η Φεβρουαρίου 2013 η κυβέρνηση του Μπορίσοφ παραιτήθηκε, μετά από έντονες διαμαρτυρίες και ταραχές σε ολόκληρη τη χώρα.[6] Τα επεισόδια άρχισαν από αγανάκτηση για τους παραφουσκωμένους λογαριασμούς ηλεκτρικού ρεύματος και εξελίχθηκαν σε ένα μαζικό κίνημα κατά της κυβέρνησης και του πολιτικού συστήματος.[7][8]
Στις Βουλγαρικές προεδρικές εκλογές του 2011, οι υποψήφιοι του κόμματος, οι Ρόσεν Πλέβνελιεφ και Μαργκαρίτα Πόποβα (υποψήφιος Πρόεδρος και συνυποψήφια για την αντιπροεδρία αντίστοιχα), κέρδισαν στο δεύτερο γύρο συγκεντρώνοντας το 52,6% των ψήφων. Ο Ρόσεν Πλέβνελιεφ έγινε ο 4ος Πρόεδρος της Βουλγαρίας (2012-2017).[9]
↑ «Socialists Lead GERB in Bulgarian Politics: Angus Reid Global Monitor». www.angus-reid.com. Αρχειοθετήθηκε από το πρωτότυπο στις 8 Ιουλίου 2009. Ανακτήθηκε στις 10 Οκτωβρίου 2008.
↑ «Socialists Gain, GERB Second in Bulgaria: Angus Reid Global Monitor». www.angus-reid.com. Αρχειοθετήθηκε από το πρωτότυπο στις 2 Οκτωβρίου 2008. Ανακτήθηκε στις 10 Οκτωβρίου 2008.
↑ «Official web-site of GERB». gerb-bg.com. Αρχειοθετήθηκε από το πρωτότυπο στις 26 Σεπτεμβρίου 2007. Ανακτήθηκε στις 10 Οκτωβρίου 2008.
↑ «Bulgaria's GERB joins European People's Party (SETimes.com)». www.setimes.com. Ανακτήθηκε στις 10 Οκτωβρίου 2008.
↑ «ЯceH e kaбиHeTъT».
↑ Brunwasser, Matthew; Bilefsky, Dan (2013-02-20). «After Bulgarian Protests, Prime Minister Resigns» (στα αγγλικά). The New York Times. ISSN 0362-4331. https://www.nytimes.com/2013/02/21/world/europe/bulgarian-government-is-reported-set-to-resign.html. Ανακτήθηκε στις 2020-03-01.
↑ «Bulgaria prays to end suicides» (στα αγγλικά). BBC News. 2013-04-05. https://www.bbc.com/news/world-europe-22039182. Ανακτήθηκε στις 2020-03-01.
↑ Mariya Petkova. «Protests in Bulgaria and the new practice of democracy». www.aljazeera.com. Ανακτήθηκε στις 1 Μαρτίου 2020.
↑ «Plevneliev Sworn In as President of Bulgaria - Novinite.com - Sofia News Agency». www.novinite.com. Ανακτήθηκε στις 1 Μαρτίου 2020.